Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08, 127/19, 151/22) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19, 64/20, 151/22, 156/23) Školski odbor OŠ Gornja Poljica Srijane uz prethodnu suglasnost \_\_\_\_\_\_\_\_\_\_\_ dana 15.02.2024.g. donosi :

**PRIJEDLOG IZMJENA I DOPUNA STATUTA**

čl.1.

U članku 16. dodaje se stavak 2. koji glasi: „Škola organizira prehranu učenika u skladu s normativima koje donosi ministarstvo nadležno

za zdravstvo“.

čl. 2.

U članku 58. stavku 1. podstavci 11. i 12. mijenjaju se i glase:

„-odlučuje o ulaganju i nabavi opreme, te nabavi osnovnih sredstava i ostale pokretne imovine čija je pojedinačna vrijednost od 10 000 eura do 15 000 eura

„-odlučuje o opterećivanju ili otuđivanju pokretne imovine čija je vrijednost od 10 000 eura do 15 000 eura,“

U podstavku 13. točka 2. mijenja se i glasi:

“ 2. o stjecanju, opterećivanju ili otuđivanju nekretnina i druge imovine čija je pojedinačna vrijednost veća od 10 000 eura.“

čl. 3.

U članku 72. stavku 2. podstavak 23. mijenja se i glasi:

„- sklapa pravne poslove o stjecanju, opterećivanju ili otuđivanju nekretnina i pokretne imovine te o investicijskim radovima do 10 000 eura samostalno, a preko 10 000 eura prema prethodnoj odluci Školskog odbora, odnosno suglasnosti osnivača,“

čl. 4.

Članak 83. mijenja se i glasi:

„Uvjeti za tajnika Škole su završen:

a) sveučilišni integrirani prijediplomski i diplomski studij pravne struke ili stručni diplomski studij javne uprave,

b) stručni prijediplomski studij upravne struke, ako se na natječaj ne javi osoba iz točke a) ovoga stavka.“

U članku 89. stavku 2. riječi: „pravilnikom koji donosi ministar“ zamjenjuju se riječima: „Pravilnikom o pomoćnicima u nastavi i stručnim komunikacijskim posrednicima i Zakonom o osobnoj asistenciji.“

čl. 5.

U članku 89. stavku 2. riječi: „pravilnikom koji donosi ministar“ zamjenjuju se riječima: „Pravilnikom o pomoćnicima u nastavi i stručnim komunikacijskim posrednicima i Zakonom o osobnoj asistenciji.“

čl. 6.

U članku 94. stavku 1. umjesto točke stavlja se zarez i dodaju se riječi:

„a upisi se mogu provoditi elektroničkim putem.“

Stavak 4. mijenja se i glasi:

„(4) U prvi razred upisuju se učenici koji pripadaju upisnom području Škole, a iznimno se može upisati u prvi razred Škole i učenike koji ne pripadaju upisnom području:

- ako to ne izaziva povećanje broja razrednih odjela utvrđenih planom upisa u Školi te u skladu s odredbom članka 18. stavka 3. Zakona o odgoju i obrazovanju u osnovnoj i srednjoj školi.“

čl. 7.

Naslov iznad članka 97. mijenja se i glasi:

**„**Nastavak školovanja učenika u Republici Hrvatskoj i priznavanje razdoblja obrazovanja u inozemstvu“

Članak 97. mijenja se i glasi:

„(1) Učenika stranog državljanina, azilanta, hrvatskog državljanina koji je prekinuo školovanje u inozemstvu ili apatrida koji želi nastaviti školovanje u Republici Hrvatskoj, Škola će upisati u odgovarajući razred nakon priznavanja razdoblja obrazovanja u inozemstvu.

(2) Postupak priznavanja razdoblja obrazovanja u inozemstvu pokreće se na temelju pisanog zahtjeva roditelja učenika.

(3) Zahtjev za priznavanje razdoblja obrazovanja u inozemstvu mora sadržavati:  
– ispravu kojom se dokazuje razdoblje obrazovanja u inozemstvu u izvorniku,  
– ovjereni prijevod isprave kojom se dokazuje razdoblje obrazovanja u inozemstvu   
– ispravu o državljanstvu, osim u slučaju apatrida ili osoba bez državljanstva.

(4) Rješenje o priznavanju razdoblja obrazovanja u inozemstvu donosi ravnatelj u skladu sa Zakonom o priznavanju i vrednovanju inozemnih obrazovnih kvalifikacija i Zakonom o općem upravnom postupku.

(5) Škola je dužna pružati posebnu pomoć učenicima koji ne znaju ili nedostatno poznaju hrvatski jezik u skladu s odredbama Zakona o odgoju i obrazovanju u osnovnoj i srednjoj školi i Pravilniku o provođenju pripremne i dopunske nastave za učenike koji ne znaju ili neodostatno znaju hrvatski jezik i nastave materinskog jezika i kulture države podrijetla učenika.“

čl. 8.

Članak 98. mijenja se i glasi:

„(1) Učenik druge škole koja ostvaruje isti obrazovni program može prijeći i nastaviti obrazovanje u Školi na zahtjev roditelja ili skrbnika odnosno najkasnije do početka drugog polugodišta.

(2) O zahtjevu odlučuje Učiteljsko vijeće, a odluka ne smije utjecati na kvalitetu odgojno-obrazovnog procesa i treba biti u skladu s propisanim pedagoškim standardima.

(3) U slučaju prelaska učenika u drugu školu, Škola izdaje prijepis ocjena, a ispisuje učenika u roku od sedam dana od dana primitka obavijesti o upisu učenika u drugu školu.“

čl. 9.

U članku 99. stavak 2. mijenja se i glasi:

„(2) Za učenika koji se ispisao iz Škole u e-Matici i drugoj odgovarajućoj pedagoškoj dokumentaciji zaključuje se posljednji razred koji je završio.“

čl. 10.

U članku 102. dodaje se novi stavak 1. koji glasi:

„(1) Roditelj učenika dužan je brinuti se da učenik redovito izvršava obaveze te u primjerenom roku javiti razlog izostanka učenika u pravilu putem e-Dnevnika.“

Dosadašnji stavci 1. i 2. postaju stavci 2. i 3.

čl. 11.

U članku 103. stavku 3. umjesto točke stavlja se zarez i dodaju se riječi:

„u pravilu putem e-Dnevnika.“

čl. 12.

U članku 104. stavku 2. riječi: „nadležni centar za socijalnu skrb“ zamjenjuju se riječima: „nadležno tijelo za socijalni rad“

Stavak 4. mijenja se i glasi:

„(4) Izostanak učenika s nastave prema stavku 3. članka 103. ovog statuta i stavcima 1. i 2. ovoga članka obvezno je opravdati najkasnije u roku od pet dana od povratka učenika na nastavu.“

čl. 13.

U članku 110. stavak 3. mijenja se i glasi:

„(3) Predmetni i razredni ispit organiziraju se na kraju nastavne godine, a ako učenik zbog bolesti ili drugog opravdanog razloga ne pristupi predmetnom ili razrednom ispitu u propisanim rokovima, Škola mu je dužna omogućiti polaganje ispita nakon prestanka razloga zbog kojeg nije pristupio ispitu, ali ne kasnije od 15. listopada kalendarske godine. Iznimno, u slučaju da učenik nije mogao pristupiti predmetnom ili razrednom ispitu zbog iznimno teške bolesti, hospitalizacije ili drugih iznimno teških okolnosti Škola je dužna učeniku omogućiti polaganje ispita i nakon 15. listopada kalendarske godine, uz suglasnost ministra.“

čl. 14.

U članku 113. dodaje se novi stavak 3. koji glasi:

„(3) Ako učenik zbog bolesti ili drugog opravdanog razloga ne pristupi popravnom ispitu u propisanim rokovima, Škola mu je dužna omogućiti polaganje ispita nakon prestanka razloga zbog kojeg nije pristupio ispitu, ali ne kasnije od 15. listopada kalendarske godine. Iznimno, u slučaju da učenik nije mogao pristupiti popravnom ispitu zbog iznimno teške bolesti, hospitalizacije ili drugih iznimno teških okolnosti Škola je dužna učenku omogućiti polaganje ispita i nakon 15. listopada kalendarske godine, uz suglasnost ministra.“

čl. 15.

U članku 117. iza riječi „Ministarstva“ dodaju se riječi: „a na prijedlog liječnika školske medicine“.

čl. 16.

U članku 119. stavak 2. mijenja se i glasi:

„(2) Učenici koji imaju status kategoriziranog sportaša pohađaju nastavu i završavaju osnovno i srednjoškolsko obrazovanje prema Pravilniku o načinu pohađanja i završetka obrazovanja sportaša.“

Dodaje se novi stavak 3. koji glasi:

„(3) Posebno daroviti učenici u umjetničkom području kao i učenici koji se pripremaju za međunarodna natjecanja pohađaju nastavu prema odluci Učiteljskog vijeća, a mogu polagati predmetni i razredni ispit na način propisan u članku 108. ovog statuta.“

čl. 17.

U članku 129. stavku 1. iza riječi: „programima“ dodaje se riječ “škole“.

čl. 18.

Članak 156. mijenja se i glasi:

„Škola je obvezna voditi pedagošku dokumentaciju i propisane evidencije sukladno zakonskim odredbama kojima se uređuje djelatnost osnovnoškolskog odgoja i obrazovanja isključivo u elektroničkom obliku te u skladu s Pravilnikom o pedagoškoj dokumentaciji i evidenciji te javnim ispravama u školskim ustanovama.“

Ove izmjene i dopune statuta stupaju na snagu dan nakon dana objave na oglasnoj ploči Škole.

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Anita Dražin, prof

Ove izmjene i dopune statuta objavljene su na oglasnoj ploči Škole dana\_\_\_\_\_\_\_\_\_\_,a stupile su na snagu \_\_\_\_\_\_\_\_\_\_\_\_\_\_\_.

Ravnatelj Škole:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Stipe Božinović Mađor, ptof

KLASA: «CasesClassificationCode»

URBROJ: «RegistrationNumber»

«Image:QRcode»